EkBass/fiwiki-20250220-pages-articles huggingface dataset:
Salihorsk

Salihorsk () eli Soligorsk (; ) on keskikokoinen kaupunki Minskin alueella Valko-Venäjällä. Siellä asui vuoden 2009 lokakuussa 102 297 ihmistä. Salihorskin hallintopiiriin (136 145 as.) kuului kaupungin lisäksi kaupunkimaiset taajamat Krasnaja Slabada (4 304 as.) ja Starobin (5 568 as.) sekä ympäröivä maaseutu kylineen. Maanteitse pääkaupunki Minskistä on matkaa etelämpänä sijaitsevaan Soligorskiin runsas 130 kilometriä. Беларусь Автодорожная (Belarus Avtodorožnaja), 1:1 200 000. Квадрограф, Minsk, 2008. Республики Беларусь Атлас автомобильных дорог (Respubliki Belarus Atlas Avtomobilnyh Dorog) 1:200 000. Государственный комитет по имуществу Республики Беларусь & "Белкартография", Minsk, 2007. ISBN 978-985-508-010-8. (& ) Salihorsk on nuori kaivoskaupunki, joka perustettiin vasta vuonna 1958. Se suunniteltiin ja rakennettiin kerralla aiemmin lähes asumattomalle alueelle Slutskin kaupungin eteläpuolelle. Satelliittikuvassa kaupungin pohjoisosissa näkyy kolme noin 100 metriä korkeaa, satojen metrien syvyyteen ulottuvien kaliumsuolakaivosten (KCl) toiminnasta syntynyttä jätevuorta. Kaivosteollisuusyritys Belaruskali vie suuren osan kaliumlannoitetuotannostaan ulkomaille. Alallaan yritys on IVY-maiden suurimpia ja maailmanlaajuisestikin merkittävä lannoitetuottaja. Kaupungissa valmistetaan myös betonirakenteita. == Kulttuuri == Kaupungissa on jalkapalloseura FK Šah’tsjor Salihorsk. Joukkue pelaa Valko-Venäjän korkeimmalla sarjatasolla Valko-Venäjän jalkapalloliigassa. Kaupungissa on myös jääkiekkojoukkue H’K Šah’tsjor Salihorsk, joka pelaa Ekstraligassa. Virolainen kaupunki Kohtla-Järve on Salihorskin ystävyyskaupunki. Kuva:BLR_Soligorsk_Railway_Station.jpg|Salihorskin rautatieasema. Kuva:BLR Ice palace in Soligorsk.JPG|Jäähalli. Kuva:BLR Soligorsk Orthodox Church 1.jpg | Ortodoksinen kirkko Salihorskin keskustassa. Kuva:BLR Soligorsk Orthodox Svyato-pokrovskaya church.JPG|Pyhän Neitsyt Marian suojelukselle omistettu ortodoksikirkko. Kuva:BLR Soligorsk church of evangelists Christ for all.JPG|Salihorskin evankelinen kirkko. |Belaruskalin rakennus. Kuva:BLR Soligorsk Catholic church.JPG| Katolinen Pyhälle Fransiskukselle omistettu kirkko. == Lähteet== == Aiheesta muualla == *Kaupungin virallinen sivusto *Tiivis kaupunkikuvaus (BYcity.org) *Kartta kaupungin keskustasta (BYcity.org) *Toinen kaupunkikartta (tgt.ru) *Muutama kuva Salihorskin kaupungista *WikiMapia karttalinkki, kohteiden selitykset pääosin, huomaa kaivosalueet kaupungin pohjoispuolella tai *Muutama valokuva Salihorskin alueelta - Radzima.org *Lyhyesti Salihorskin historiasta *Salihorskin suurtyöllistäjä, kaivosteollisuusyritys Belaruskali *Kaupungin sivusto *Soligorsk *Valko-Venäjän juna-aikatauluja Luokka:Minskin alueen kaupungit
Viljelystila

Viljelystila tarkoittaa yleisnimityksenä maatilaa, jolla harjoitetaan pellon, laitumen ja niityn viljelyä ja kasvien hyväksikäyttöä. Tavallisesti se tapahtuu omistajan hoitamana.Uusi tietosanakirja, Tietosanakirja oy 1960–1966, hakusana viljelystila ja maanviljely. Suomen oikeushistoriassa ja maatalouden historiassa viljelystila tarkoittaa erityisesti erästä asutuslainsäädännön mukaista tilatyyppiä.Uusi tietosanakirja, hakusana viljelystila. Vuosina 1959–1977 voimassa olleen maankäyttölain mukaan viljelystilaan tuli kuulua niin paljon maatalousmaata ja maatalouskäyttöön raivattavissa olevaa maata, että keskikokoinen perhe saattoi saada siitä mahdollisten metsätulojen avustamana pääasiallisen toimeentulonsa. Viljelystilaa perustettaessa annettiin maatalousmaata ja maatalouskelpoista maata korkeintaan 20 sekä Lapin läänissä ja muualla syrjäseudulla enintään 30 muunnettua peltohehtaaria. Metsämaata liitettiin viljelystilaan niin paljon, että sen vuotuinen tuotto oli korkeintaan 75–125 kiintokuutiometriä kuorettomaksi runkopuuksi arvioituna. Jos seudulla oli metsämaata vähän ja maatalousmaata ja maatalouskelpoista maata runsaasti, voitiin viljelystilalle antaa enemmän maata maataloutta varten korvaamaan vähäistä metsämaata.Maankäyttölaki, 353/1958, 8 §. ==Lähteet== Luokka:Suomen asutustoiminta
Risto Puustinen

Risto Puustinen (s. 28. syyskuuta 1959 Joutseno) on suomalainen jalkapallovalmentaja ja entinen jalkapalloilija. ==Pelaajaura== Joutsenossa syntynyt Puustinen muutti Poriin vuonna 1974. Hän esiintyi ensimmäisen kerran Porin Pallo-Toverien edustusjoukkueessa 15-vuotiaana. Vuonna 1983 Puustinen teki I divisioonassa kymmenen maalia PPT:n noustessa SM-sarjaan. Ensimmäisen pääsarjakautensa jälkeen hän siirtyi neljän vuoden ajaksi HJK:n riveihin ja saavutti seurassa kolme Suomen mestaruutta. Yhteensä Puustinen pelasi SM- sarjassa 71 ottelua tehden niissä 20 maalia. Suomen jalkapallomaajoukkueessa Puustinen esiintyi 11 kertaa vuosina 1983–1988. ==Ura valmentajana== Valmentamisen Puustinen aloitti vuonna 1995 FC Jazzissa Pertti Lundellin kakkosvalmentajana. Seuraavalla kaudella hän valmensi Jari Pyykölän apuna FC Jazzin seuran toiseen Suomen mestaruuteen. Sittemmin Puustinen on valmentanut Musan Salamaa, Pallo-Iiroja ja Porin Palloilijoita. PoPassa hän toimi Pertti Lundellin kakkosvalmentajana neljän kauden ajan. ==Saavutukset== ===Pelaajana=== *Suomen mestaruus 1985, 1987, 1988 ===Valmentajana=== *Suomen mestaruus 1996 ==Lähteet== *Soccer Database *Urheilusuomi ===Viitteet=== Luokka:Suomalaiset jalkapalloilijat Luokka:Suomalaiset jalkapallovalmentajat Luokka:Jalkapallon Suomen mestarit Luokka:Vuonna 1959 syntyneet Luokka:Elävät henkilöt
Jarmo Alatensiö

Jarmo ”Tenu” Alatensiö (9. marraskuuta 1963 Pomarkku – 23. huhtikuuta 2003 Pori) oli suomalainen jalkapalloilija ja kaksinkertainen Suomen mestari. Hänen pelipaikkansa oli keskikentällä. Alatensiötä pidetään yhtenä lahjakkaimmista porilaispelaajista. == Pelaajana == Jarmo Alatensiö pelasi PPT:n ja FC Jazzin riveissä 237 pääsarjaottelua ja teki niissä 42 maalia. Alatensiö pelasi kaudet 1988 ja 1989 Ruotsin Allsvenskanissa IK Bragen joukkueessa. Hänen esityksensä Bragessa ei aivan vastannut odotuksia, mutta Alatensiö täytti kuitenkin paikkansa joukkueessa tyydyttävästi. Brage-vuosien huippuhetket Alatensiö koki syksyllä 1988, kun seura kohtasi Uefa Cupissa italialaisen Interin. Joukkueessa pelasi tuohon aikaan muun muassa useita Italian ja Länsi-Saksan maajoukkuepelaajia. Brage taisteli kuitenkin hienosti, vaikka hävisikin molemmat ottelut 1-2. Alatensiö oli mukana kummassakin joukkueensa tekemässä maalissa. Suomen-mestaruuden hän voitti vuosina 1993 ja 1996 FC Jazzin paidassa. Hänet tunnettiin peliälystään, syöttötaidostaan ja erikoistilannemaaleistaan. Suomen A-maajoukkueessa Alatensiö esiintyi yhteensä 14 kertaa ja olympiajoukkueessa viisi kertaa. == Peliuran jälkeen == Alatensiö kuoli 39-vuotiaana vuonna 2003. Sitä ennen hän oli ehtinyt toimia PoPan valmentajana Kolmosessa ja MuSan valmentajana Ykkösessä. Tämän lisäksi Alatensiö oli toiminut liigaseura Jazzin apuvalmentajana 1998. Alatensiöstä julkaistiin syksyllä 2014 kirja Tenu – Jarmo Alatensiön elämäkerta, jonka kirjoitti Tapio Neva ja kustansi Satakunnan Kansa. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Veikkausliigan legendat Luokka:Vuonna 1963 syntyneet Luokka:Vuonna 2003 kuolleet
Dijon-Prenois

Dijon-Prenois on moottorirata, joka sijaitsee lähellä Dijonia, Ranskassa. Siellä pidettiin Formula ykkösten Ranskan Grand Prix viisi kertaa ja Sveitsin Grand Prix kerran. Radalla on kaksi variaatiota, joista lyhyempi on 3,2 kilometrin mittainen. Tällä ajettiin ensimmäinen Formula 1 -kilpailu, mutta se osoittautui liian lyhyeksi ja rakennettiin uusi Parabolique -osuus. Lyhyemmän variaation rataennätys oli Jody Scheckterin Tyrrellillä ajama 1.00,000. Sveitsin GP on ajettu Dijon-Prenois'n radalla kerran sen takia, että moottoriurheilu oli kielletty Sveitsissä. Moni sveitsiläinen autourheilusarja käyttääkin rataa kilpailuissaan. == Voittajat == === Formula 1 === Kausi Voittaja Talli Raportti 1974 Ronnie Peterson Lotus Raportti 1977 Mario Andretti Renault Raportti 1979 Jean-Pierre Jabouille Renault Raportti 1981 Alain Prost Renault Raportti 1982 Keke Rosberg Williams Raportti 1984 Niki Lauda McLaren Raportti Luokka:Ranskan moottoriradat Luokka:Formula 1 -radat * * Luokka:Dijonin urheilu
Marko Rajala

Marko "Karhu, Nalle" Rajala (s. 20. helmikuuta 1970 Pori, Suomi) on suomalainen entinen jalkapallomaalivahti, joka edusti peliuransa aikana porilaisseuroja Musan Salamaa ja FC Jazzia. Rajala oli uransa huipulla kaudella 2001, jolloin hän vartioi FC Jazzin maalia neljässä liigaottelussa ja lisäksi heinäkuussa Porissa pelatussa UEFA Intertoto Cupin toisen kierroksen ottelussa Jazzin ja ranskalaisseura Paris Saint-Germainin välillä. Kyseessä oli seuran toinen kotiottelu Intertoto Cupissa. Porilaiset hävisivät pariisilaisseuralle kyseisen ottelun 1-4. Rajala toimii nykyään Luvian Kiekon U19 jääkiekkojoukkueen huoltajana. == Lähteet == Luokka:Suomalaiset jalkapallomaalivahdit Luokka:Vuonna 1970 syntyneet Luokka:Elävät henkilöt
Tomi Niemi

Tomi Niemi (s. 24. huhtikuuta 1982 Pori) on suomalainen entinen jalkapallomaalivahti. Niemen ensimmäinen seura oli Mäntyluodon Kiri, josta hän siirtyi 12-vuotiaana Pihlavan Työväen Urheilijoihin ja kahden vuoden jälkeen FC Jazzin C-junioreihin. Vuodet 1999–2000 Niemi vietti Englannissa Ipswich Townin junioriakatemiassa.Väänanen, Ville: "Maailmalta koti-Poriin". Veikkaaja-lehden Veikkausliiga-liite 2002, s. 42. Viitattu 28.2.2014. Hän pelasi myös seuran reservijoukkueessaReserves Lose Ipswich Town News, 15.11.2000. Viitattu 28.2.2014. ja palasi Suomeen joulukuussa 2000.Youths News Ipswich Town News, 18.12.2000. Viitattu 28.2.2014. Seuraavan kesän Niemi edusti Ykkösessä Musan Salamaa ja oli Suomen 18-vuotiaiden maajoukkueen ykkösmaalivahti samana kesänä Suomessa pelatuissa alle 18-vuotiaiden EM- kisoissa. Veikkausliigassa Niemi teki debyyttinsä kauden 2002 avauskierroksella. Hän pelasi Jazzissa kahden kauden aikana yhteensä 33 liigaottelua.Veikkausliigan tilastot Viitattu 28.2.2014. Toukokuussa 2003 Niemi loukkaantui vakavasti ja oli sääriluun murtumisen takia poissa kentiltä kolme kuukauden ajan.Nieminen, Juhamatti: "Jazz vajosi liigan hännille", Satakunnan Työ, 2.9.2003. Viitattu 27.2.2003. Loukkaantumisten vuoksi Niemi lopetti liigauransa kauteen 2003"Veikkausliigan joukkueet 2004", Satakunnan Kansa, 6.5.2004. Viitattu 28.2.2014. ja on sen jälkeen esiintynyt kenttäpelaajana Mäntyluodon Kirin riveissä Satakunnan piirin alasarjoissa.Koitto - MäKi 10.6.2010 Noormarkun Koitto. Viitattu 28.2.2014. == Lähteet == Luokka:Suomalaiset jalkapallomaalivahdit Luokka:Vuonna 1982 syntyneet Luokka:Elävät henkilöt
Poincaré

Poincaré voi tarkoittaa ainakin seuraavia: *Henri Poincaré (1854–1912), ranskalainen matemaatikko *Raymond Poincaré (1860–1934), ranskalainen poliitikko *Poincarén epäyhtälö, epäyhtälö *Poincarén otaksuma, matemaattinen otaksuma *2021 Poincaré, asteroidi
Verso

pienoiskuva|Avokadon verso Verso on kasvitieteessä kasvin toinen pääosa juurten ohella. Se koostuu varresta, lehdistä ja kasvin lisääntymisosista. Verso on tavallisesti kasvin maanpäällinen yläosa, joka kasvaa ylöspäin. Vaakasuoraan kasvava verso on kasvulliseen lisääntymiseen kehittynyt rönsy. Verso on ominainen vain versokasveille; yksinkertaisemmilla kasveilla, kuten levillä ja eräillä sammalilla, on sekovarsi. Verso saa juurilta vettä ja ravinteita johtosolukon puuosan kautta; yhteyttämistuotteet puolestaan kulkeutuvat lehdistä muualle kasviin nilan välityksellä. Puhekielessä versolla tarkoitetaan toisinaan myös pelkkää kasvin vartta tai varresta haaroittuvaa uutta kasvua. == Katso myös == * ilmaverso * maaverso == Lähteet == * CD-Facta 2005 * Luokka:Kasviorganologia
Lauri Mustakallio

Lauri Mustakallio (vuoteen 1904 asti Schwartzberg, 15. heinäkuuta 1883 Revonlahti – 15. tammikuuta 1937 Nivala) oli suomalainen rovasti ja kansanedustaja. Hänen vanhempansa olivat rovasti Jaakko Schwartzberg ja Emma Gummerus. Mustakallio suoritti ylioppilastutkinnon vuonna 1904 ja hänet vihittiin papiksi 1908. Hän oli Pyhäjärvellä ja Ylivieskassa ylimääräisenä pappina 1908–1913 ja pitäjänapulaisena Nivalan seurakunnassa 1913–1925. Mustakallio toimi Nivalan kirkkoherrana vuodesta 1925 kuolemaansa asti. Hänen poliittinen uransa alkoi vuonna 1917, kun Mustakallio valittiin Nivalan kuntakokouksen puheenjohtajaksi, jona hän toimi vuoteen 1918 asti. Hänet valittiin eduskuntaan vuosiksi 1922–1924 ja 1927–1930 Maalaisliiton edustajana. Kansanedustajana hän toimi muun muassa lakivaliolautakunnassa ja perustuslakivaliokunnassa. Lisäksi Mustakallio oli presidentin valitsijamiehenä 1925 ja 1931. ==Aiheesta muualla== * *kirjastovirma.fi Luokka:Kansanedustajat Luokka:Suomen Keskustan poliitikot Luokka:Nivalan kaupunginvaltuutetut Luokka:Oulun läänin eteläinen vaalipiiri Luokka:Suomen evankelis-luterilaisen kirkon papit Luokka:Vuonna 1883 syntyneet Luokka:Vuonna 1937 kuolleet
Boss

Boss voi tarkoittaa ainakin seuraavia asioita: == Henkilöitä == *Hugo Boss (1885-1948), saksalainen muotisuunnittelija *Lewis Boss (1846–1912), yhdysvaltalainen tähtitieteilijä *Bruce Springsteen (s. 1949), yhdysvaltalainen muusikko, jonka lempinimi on ”The Boss” (”Pomo”) *Ross The Boss (oik. Ross Friedman, s. 1954), australialainen kitaristi == Kuvitteellisia hahmoja == *Boss Nass, kuvitteellinen hahmo Tähtien sodassa *Big Boss, videopelihahmo *The Boss, videopelihahmo == Yhtiöitä == * BOSS, musiikkitarvikeyhtiö * Hugo Boss, saksalainen muotitalo * Boss Audio Systems == Muuta == * Boss, yhdysvaltalais-kanadalainen televisiosarja vuodelta 2011
Bábolna

Bábolna on kaupunki Komárom-Esztergomin läänissä Unkarissa. Vuonna 2009 kaupungissa oli 3 756 asukasta. Nimi Bábolna juontaa juurensa 1200-luvulle, jolloin Unkarista Wieniin tai Regensburgiin ajettu karja jaoteltiin teurastettaviksi samalla paikalla, jossa Bábolnan kaupunki nykyisin sijaitsee. Kaupungin pääkatu kantaa edelleen nimeä Mészáros eli Teurastajainkatu.http://www.babolnamenes.hu/ Bábolna on tunnettu erityisesti hevossiittolasta, joka oli yksi Itävalta-Unkarin merkittävimpiä. Siittola sijaitsee valtion omistaman linnan mailla. Sen muita nähtävyyksiä ovat erilaiset hevosiin liittyvät museot ja arboretum. == Lähteet == == Aiheesta muualla == Babolna Luokka:Komárom-Esztergom
Eurex

Eurex on osake- ja korkojohdannaispörssi, joka toimii Frankfurtissa Saksassa. Eurexin omistavat sen perustajat, Saksan pörssi sekä SWX Swiss Exchange, joilla kummallakin on 50% omistusosuus. Eurex käynnisti toimintansa vuonna 1998. Vuonna 1999 Helsingin pörssi teki Eurexin kanssa yhteistyösopimuksen, jonka myötä suurin osa suomalaisilla osakejohdannaisilla tehtävästä kaupasta siirtyi Eurexiin. == Kaupankäynti ja tuotteet == Kaupankäynti Eurexissa on täysin elektronista. Vuonna 2005 Eurexissa vaihdettiin 1,25 miljardia johdannaissopimusta; näiden johdannaisten kohde-etuuksien arvo oli yhteensä n. 90,4 biljoonaa euroa.Eurex Monthly Statistics, October 2006 Noin puolet Eurexissa vaihdetuista johdannaisista on korkojohdannaisia. Näistä suosituimpia tuotteita ovat Euro-Bund-, Euro-Schatz- ja Euro-Bobl-futuurit, joiden kohde-etuutena on Saksan Liittotasavallan liikkeellelaskemia joukkovelkakirjoja. Rahamarkkinainstrumentteihin perustuvia tuotteita ovat futuurit kuukauden Eonialle ja kolmen kuukauden Euriborille sekä optio kolmen kuukauden Euriborille. Osakejohdannaisista suosituimpia ovat Dow Jones Euro STOXX 50- ja DAX-indekseihin perustuvat optiot ja futuurit sekä yksittäisiin osakkeisiin perustuvat osakeoptiot. == Jäsenet == Eurexissa oli lokakuussa 2006 395 jäsentä. Jäsenstatuksia on kolme: General Clearing Member (GCM), Direct Clearing Member (DCM) ja Non-Clearing Member (NCM). GCM ja DCM voivat selvittää johdannaiskauppoja ja vain ne voivat olla selvitysvastapuolena Eurexiin nähden. DCM voi selvittää vain omat, asiakkaittensa ja tytäryhtiöidensä johdannaiskaupat mutta GCM voi selvittää myös NCM:n kaupat tämän puolesta. NCM:n onkin tehtävä selvityksestä sopimus jonkin GCM:n kanssa saadakseen pörssin jäsenyyden. == Katso myös == *Johdannainen *Futuuri *Optio == Lähteet == == Aiheesta muualla == *Eurexin kotisivut Luokka:Sijoittaminen Luokka:Arvopaperipörssit Luokka:Saksan talous
Bábolnan siittola

Bábolnan siittola on Unkarin Bábolnassa sijaitseva hevossiittola, joka sai alkunsa vuonna 1789, kun Itävalta-Unkarin keisari Josef II hankki itselleen Bábolnan linnan. Siittolassa luotiin oma erityinen hevosrotu, shagya-arabi, joka syntyi risteyttämällä puhdasrotuisia arabioriita unkarilaisten maatiaistammojen kanssa. 1960-luvun lopulla siittola keskittyi puhdasrotuisten egyptinarabien jalostukseen. Bábolnan siittola kasvattaa myös Dióspusztan siittolassa englantilaisia täysiverisiä, jotka ovat saavuttaneet mainetta laukkaradoilla Unkarin ulkopuolellakin. Vuodesta 2001 lähtien siittolan on omistanut Unkarin valtio. Siittolassa on noin 250 hevosta, joista 12 on siitosoriita ja 61 siitostammoja. ==Lähteet== * Bábolnan siittola Luokka:Hevoskasvatus Luokka:Unkarilaiset yritykset
Jarno Parikka

Jarno Parikka (s. 21. heinäkuuta 1986 Vantaa) on suomalainen entinen jalkapalloilija. Pelipaikaltaan hän oli hyökkääjä.Jarno Parikka Soccerway- sivustolla == Jalkapalloura == Jalkapallon pelaamisen Parikka aloitti 5-vuotiaana Korson Palloseuran junioreissa. Hän edusti KoPSe:a aina vuoteen 2000 saakka, kunnes siirtyi 14-vuotiaana HJK:n ikäkausijoukkueeseen. Parikka jatkoi uraansa D-junioreista porras kerrallaan ylöspäin. Juniorimenestystä tuli Kai Pahlman -turnauksen voiton ja B-junioreiden SM-kullan muodossa. Kausi 2004 Klubi 04:n riveissä oli Parikan ensimmäinen miesten tasolla. Menestyksekäs kausi Kakkosessa nosti Parikan HJK:n edustusjoukkueeseen keväällä 2005. Harjoituskauden toiseksi viimeisessä ottelussa hän pääsi ensimmäistä kertaa edustusjoukkueen avaukseen Interiä vastaan. Pelin alussa Parikan polven eturistiside katkesi ja koko kausi jäi väliin. Parikan debyytti liigatasolla tuli kauden 2006 avausottelussa. Samalla kaudella hän voitti HJK:ssa hopeaa ja Suomen Cupin. Hän joutui myös olemaan osan kautta poissa kentiltä polven murtuman vuoksi. Kevään 2007 Liigacupissa hän sivusi Ari Hjelmin nimissä ollutta yhden kauden maalintekoennätystä (7 maalia). Samana keväänä hän suoritti loppuun varusmiespalveluksensa. Jo lyhyessä ajassa Parikasta tuli yksi kannattajien suosikeista ja hän teki huhtikuussa 2007 uuden sopimuksen HJK:n kanssa. Uusi sopimus kattoi kaudet 2007–2009. Kaudella 2008 Parikka teki Veikkausliigassa yhdeksän maalia, mikä on yhä hänen paras kausikohtainen maalimääränsä. Kauden 2011 jälkeen Parikka siirtyi Vaasan Palloseuraan. VPS:ssa Parikka nousi isoon rooliin ja oli Steven Morrisseyn kanssa tehokas tutkapari. Hän pelasi kaudella 2012 Veikkausliigassa 26 ottelua ja teki niissä kahdeksan maalia. Parikka pelasi Veikkausliigassa vuosina 2006–2014 yhteensä 173 ottelua, joissa hän teki 35 maalia.http://www.veikkausliiga.hs.prewise.com/ennatykset_index.htm Jalkapallon lisäksi Parikka on pelannut pääsarjatasolla futsalia, jossa hänen paras saavutuksensa on SM-pronssi VALOn riveissä. == Maajoukkueura == Parikka kuului Suomen nuorten maajoukkueiden vakiokalustoon. Hän oli mukana muun muassa ”Vintiöiksi” nimetyssä maajoukkueessa alle 17-vuotiaiden MM- kilpailuissa vuonna 2003. Turnauksessa hän onnistui maalinteossa kerran. Hän oli mukana Suomen joukkueessa vuoden 2006 BV Cupissa. Hän oli Ruotsin 2009 EM- kisoihin selvinneen alle 21-vuotiaiden maajoukkueen vakiopelaaja. Ensiesiintymisensä Suomen A-maajoukkueessa Parikka teki 4. helmikuuta 2009 ystävyysottelussa Japania vastaan. == Perhe == Myös Parikan isä Jari Parikka on entinen maajoukkuetason jalkapalloilija, joka pelasi muun muassa HJK:ssa. Parikan pikkuveli Mikko Parikka tunnetaan näyttelijänä. == Meriitit == * Liigacupin yhden kauden maalintekoennätys (7 maalia) 2007 == Lähteet == * * * === Viitteet === Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Suomalaiset futsalpelaajat Luokka:Vuonna 1986 syntyneet Luokka:Elävät henkilöt
Sarpsborg

Sarpsborg on Østfoldin läänin pääkaupunki Norjassa. Vuoden 2024 alussa siellä oli 59 038 asukasta. Asukasluvulla mitattuna Sarpsborg on Norjan 16. suurin kunta. ==Historia== Kaupungin perusti viikinkikuningas Pyhä Olavi vuonna 1016. Siihen aikaan se oli Norjan hallintokaupunki. Vanha kaupunki tuhoutui mutavyöryissä ja romahti jokeen vuosien 1200 ja 1400 välillä. Uusi kaupunki rakennettiin tukevammalle maaperälle, mutta ruotsalaiset valloittajat tuhosivat sen 1567. Koko väestö evakuoitiin silloin Fredrikstadiin. Vähitellen asutus palasi Sarpsborgiinkin. Sarpsborgin ja Fredrikstadin yhteen kasvanut kaupunkikeskus on nykyisin Norjan viidenneksi suurin taajama, jossa on noin 120 000 asukasta. Sarpsborgin muita taajamia ovat Skjeberg, Høysand, Ise, Jelsnes, Stikkaåsen sekä osa pääosin Fredrikstadin puolella sijaitsevaa Skivikaa. ==Talous== Kaupungissa on perinteikäs Borregaardin sellu- ja paperitehdas, joka on laajentanut toimintaansa myös kemianteollisuuteen sekä Hansa Borgin panimo.http://www.borregaard.nohttp://www.lignotech.com == Media == Paikallislehti Sarpsborg Arbeiderblad ilmestyy kolmesti viikossa. == Kuvia == Befolkningsutvikling kommune 0105.svg|Sarpsborgin väkiluku vuosina 1951–2010. Sarpsborg town hall by winter.JPG|Kaupungintalo Sarpsborg kyrkje01.jpg|Sarpsborgin kirkko Sarpsborg Skjeberg kirke rk 85456 IMG 7979.JPG|Skjebergin kirkko Sarpsfossen 2012.jpg|Sarpefossenin vesivoimalaitos StorbyenSarpsborg.JPG|Kauppakeskus Storbyen Bjørnstadskipet 1.JPG|Bjørnstadskipet ==Tunnettuja henkilöitä== * Ragnhild Aamodt (s. 1980), käsipalloilija * Ulrikke Brandstorp (s. 1995), muusikko * Jonas Holøs (s. 1987), jääkiekkoilija * Nils Hønsvald (1899–1971), toimittaja ja poliitikko * Tommy Kristiansen (s. 1989), jääkiekkoilija * Per-Åge Skrøder (s. 1978), jääkiekkoilija * Jens Arne Svartedal (s. 1976), maastohiihtäjä ==Ystävyyskaupungit== Sarpsborg on Forssan ystävyyskaupunki. == Lähteet == ==Aiheesta muualla == *
John O’Shea

John Francis O’Shea (s. 30. huhtikuuta 1981 Waterford, Irlanti) on irlantilainen jalkapalloilija, joka edusti Englannin Valioliigassa pitkään Manchester Unitedia ja Sunderlandia. Viimeisen kautensa 2018–2019 hän pelasi Readingissä. Hän oli pelipaikaltaan keskuspuolustaja. Manchester Unitedin nuorisoakatemiasta valmistunut O’Shea pelasi ensi kerran ykkösjoukkueessa vuonna 1999 Villa Parkilla Aston Villaa vastaan. Pelattuaan muutaman vuoden lainalla Bournemouthissa ja R. Antwerp FC:ssä, O’Shea palasi takaisin Manchester Unitediin kaudeksi 2002–2003. Vakiokokoonpanossa ollut irlantilainen pelasi menestyksekkään kauden joukkueessa ja kokeili kauden aikana monia pelipaikkoja. Irlannin maajoukkueessa O’Shea teki debyyttinsä 15. elokuuta 2001 ottelussa Kroatiaa vastaan tullessaan kentälle 84. peliminuutilla. Hän pelasi kaikkiaan 118 maaottelua, joista viimeisen kesäkuussa 2018. Hän teki kolme maaottelumaalia ja pelasi vuosien 2012 ja 2016 EM-kilpailuissa. == Lähteet == Luokka:Irlantilaiset jalkapalloilijat Luokka:Vuonna 1981 syntyneet Luokka:Elävät henkilöt
Kylmämuovaus

Kylmämuovauksella eli ohutlevyn muovauksella ymmärretään erilaisia prosesseja, joissa levykappaleelle annetaan kolmiulotteinen muoto. Näitä menetelmiä ovat: *syväveto *venytysmuovaus *taivutus *rullamuovaus *painosorvaus *suurnopeusmuovaus *hydraulinen muovaus *vierintämuovaus Erilaisia muovausmenetelmiä on kyetty mallintamaan ja muovauksen simuloinnista on nykyään hyötyä kehittyneille konepajoille. Simulointi on askel muovauksen robotisointiin, mikä on nopeasti kehittymässä ohutlevyteollisuudessa. Luokka:Muokkaustekniikka_(Metallit) de:Kaltumformung
TVNorge

TVNorge (alkuperäisesti TVN) on 5. joulukuuta 1988 perustettu norjalainen kaupallinen televisiokanava. Kanavan ohjelmisto koostuu enimmäkseen yhdysvaltalaisista tv-sarjoista, esimerkiksi Kauniit ja rohkeat, Tanssi jos osaat, Lost ja CSI: Miami. == Lähteet == == Aiheesta muualla == Kanavan kotisivut Luokka:Norjalaiset televisiokanavat Luokka:Vuonna 1988 perustetut televisiokanavat
Microcell

Microcell oli oululainen IT-alan yritys, jonka perusti vuonna 1997 Nokiassa työskennellyt ja myöhemmin Uros-yrityksestään tunnettu Jyrki Hallikainen. Toinen Microcellin päävaikuttajista oli Teijo Postila. Yhtiö kehitti ja valmisti matkapuhelimia ODM-periaatteella (original design manufacturer) maailman suurimmille matkapuhelinbrändeille. Microcellin tytäryhtiö MyOrigo kehitti kosketusnäyttöön perustuvaa MyDevice-puhelinta ja esitteli sitä 2000-luvun alkuvuosina myös Applelle. Microcellin toiminnan osti Flextronics syksyllä 2003. ==Historiaa== Vuonna 1997 perustettu Microcell joutui heti riitoihin Nokian kanssa, josta Jyrki Hallikainen otti mukaansa monia keskeisiä tuotekehittäjiä uuteen yritykseensä ja yritti myöhemminkin rekrytoida heitä isoin palkkatarjouksin. Nokia nosti vahingonkorvaussyytteen sopimusrikkomuksesta, mutta juttu ratkesi Hallikaisen eduksi. Toukokuussa 2003 Nokia katkaisi sen ja Microcellin välisen sähköpostiyhteyden epäilyttävän vilkkaan liikenteen takia, vaikka yrityksillä ei ollut mitään liiketoimintaa keskenään. Microcell tuli tunnetuksi julkisuuden välttelystään, monimutkaisesta yhtiörakenteestaan ja nopeasta tunnuslukujensa kasvusta, samaan tapaan kuin Hallikaisen 2010-luvun yritys Uros. Microcell kasvoi vuoteen 2003 mennessä 760 työntekijän yritykseksi, ja heistä noin 400 työskenteli Suomessa. Liikevaihto vuodelta 2000 oli noin seitsemän miljoonaa euroa, seuraavana vuonna 17 miljoonaa euroa ja vuonna 2002 lähes 230 miljoonaa. Bisnes.fi-lehden selvityksen perusteella konsernirakenne oli ”mittava ja sotkuinen”. Yrityksen omistus näytti olevan Jyrki Hallikaisen johtaman hollantilaisen Llecorcim-yhtiön käsissä (Microcell takaperin). Konsernitilinpäätöstä ei ollut tehty. Alkuvuodesta 2002 pääjohtajaksi nimitettiin Anders Torstensson Ericssonilta. Samoihin aikoihin Microcell siirsi pääkonttorinsa Oulusta Sveitsin Zugiin ja kertoi perustavansa matkapuhelimia valmistavan yhteisyrityksen Kiinaan. Microcell kertoi asiakkaikseen neljä kymmenestä suurimmasta matkapuhelinvalmistajasta; näihin kuuluivat suurimpana Sony Ericsson (mm. pienikokoinen puhelinmalli T66) sekä Siemens ja Philips. Sen arveltiin olevan Euroopan suurin matkapuhelinalan ODM- toimittaja, kun valtaosa kilpailijoista toimivat Etelä-Koreassa ja Taiwanissa. Elokuussa 2003 pari vuotta Microcellin kanssa yhteistyötä tehnyt sopimusvalmistaja Flextronics osti Microcellin 80 miljoonalla US-dollarilla ja otti samalla vastattavakseen noin 120 miljoonan dollarin nettovastuut. ==Lähteet== Luokka:Entiset suomalaiset tietotekniikkayhtiöt Luokka:Entiset suomalaiset yritykset
Ericsson (täsmennyssivu)

Ericsson voi tarkoittaa seuraavia: ==Sukunimi== Ericsson, pohjoismaisen sukunimen Eriksson (myös Erikson, Ericson, Erixon) eräs muunnos. Tunnettuja nimenkantajia ovat: *Aino Kallio-Ericsson (1917–2018), suomalainen arkkitehti *Anders Thalus Ericsson (1801–1891), ruotsalainen konepiirtäjä ja ruukinpatruuna joka oli perustamassa konepajateollisuutta Suomeen *Bernhard Ericsson (1864–1927), suomalainen metsänhoitaja, Evon metsäopiston johtaja *Bernt Ericsson (s. 1942), ruotsalainen jääpalloilija *Christoffer H. Ericsson (1920–2009), suomalainen meri- ja taidehistorioitsija, professori ja kapteeniluutnantti *Erica Ericsson (s. 1990), ruotsalainen jalkapalloilija *Gunnar Ericsson (1906–1984), ruotsalainen poliitikko (Keskustapuolue) *Gunnar Ericsson (1919–2013), ruotsalainen yritysjohtaja, poliitikko ja urheilujohtaja *Henry Ericsson (1908–1933), suomalainen koristetaiteilija ja taidemaalari *Jimmie Ericsson (s. 1980), ruotsalainen jääkiekkoilija *Joakim Ericsson (s. 1972), ruotsalainen taidemaalari *John Ericsson, (1803–1889), ruotsalais- amerikkalainen keksijä ja teollisuusmies *Jonathan Ericsson (s. 1984), ruotsalainen jääkiekkoilija *Justus Adolf Ericsson (1820–1895), suomalainen Venäjän laivaston vara-amiraali *Lars Magnus Ericsson (1846–1926), Telefonaktiebolaget L. M. Ericssonin perustaja *Marcus Ericsson (s. 1990), ruotsalainen moottoriurheilija *Mikael Ericsson (s. 1960), ruotsalainen ralliautoilija *Mårten Ericsson (1898–1979), suomalainen jääkärikapteeni *Reino Ericsson (1897–1938), suomalainen jääkärimajuri *Sigge Ericsson (1930–2019), ruotsalainen pikaluistelija ja olympiavoittaja ==Muita== *Ericsson, ruotsalainen yritys. Tähän liittyvät: **Sony Ericsson, Ericssonin ja Sonyn yhteisyritys **Ericsson Dialog, puhelinmalli **Globen (myös Ericsson Globe), areena Tukholmassa Ruotsissa Luokka:Sukunimet
TV2 (Unkari)

TV2 on unkarilainen televisiokanava, joka on perustettu vuonna 1997. Suosituin ohjelma kanavalla on kykyjenetsintäkilpailu Megasztár (suom. Megatähti), jossa etsitään laulajiksi haluavia. Myös Suomessa suosittu Big Brother on yksi TV2:n suosituimpia sarjoja. Kanava esittää myös uutis- ja ajankohtaisohjelmia sekä saippuasarjoja. 2010-luvulla Unkarin pääministeri Viktor Orbánin lähipiiri osti TV2:n, minkä myötä erityisesti kanavan uutis- ja ajankohtaisohjelmat ovat olleet täynnä propagandaa ja vääriä tietoja. Luokka:Televisiokanavat Luokka:Unkarilaiset viestimet Luokka:Vuonna 1997 perustetut televisiokanavat
Østfoldin lääni

Østfoldin lääni () on Norjan lääni maan kaakkoisosassa Østlandetin alueella. Se sijaitsee Oslon kaupungin kaakkoispuolella Oslonvuonon itärannalla ja rajautuu etelässä ja idässä Ruotsiin sekä pohjoisessa Akershusin lääniin. Vuonon toisella puolella ovat Vestfoldin lääni ja Buskerudin lääni. Østfoldin hallinnollinen keskus on Sarpsborg. Läänissä on 289 867 asukasta (vuonna 2016) ja sen pinta-ala on 4 180,68 neliökilometriä. Østfold on saanut nimensä Oslonvuonon vanhasta nimestä Fold: Øst-fold tarkoittaa aluetta Foldin itäpuolella. Se on Norjan varhaimmin asutettuja alueita, josta on löytynyt kalliopiirroksia ja pronssikautisia hautakumpuja. Vuoden 2020 alussa Østfold yhdistettiin Akershusin ja Buskerudin läänien kanssa Vikenin lääniksi. Vuonna 2022 Norjan parlamentti päätti kuitenkin lakkauttaa Vikenin läänin vuoden 2024 alussa. Samalla Østfoldin lääni perustettiin uudelleen. == Kunnat == Østfoldin lääniin kuuluu yhteensä 12 kuntaa: * Aremark * Fredrikstad * Halden * Hvaler * Indre Østfold * Marker * Moss * Rakkestad * Råde * Sarpsborg * Skiptvet * Våler == Lähteet == == Aiheesta muualla == *Läänin internetsivut *
Buskerudin lääni

Buskerudin lääni () on Norjan lääni maan eteläosassa Østlandetin alueella. Se sijaitsee Oslon kaupungin länsipuolella ja ulottuu lännessä Hardangerviddan ylängölle, idässä Oslonvuonolle. Sen hallinnollinen keskus on Drammen. Läänissä oli 277 684 asukasta (vuonna 2016) ja sen pinta-ala oli 14 910,93 neliökilometriä. Buskerud on perinteistä kaivosaluetta, ja siellä on ollut jo varhain hopea- ja kobolttikaivoksia. Hopea ja koboltinsininen ovatkin edelleen läänin tunnusvärit. Nykyisin maanviljely, puunjalostus- ja muu teollisuus ovat alueen pääelinkeinoja; Begna- ja Randsjoista saadaan runsaasti vesivoimaa. Vuoden 2020 alussa Buskerud yhdistettiin Akershusin ja Østfoldin läänien kanssa Vikenin lääniksi. Vuonna 2022 Norjan parlamentti päätti kuitenkin lakkauttaa Vikenin läänin vuoden 2024 alussa. Samalla Buskerudin lääni perustettiin uudelleen. == Kunnat == Buskerudin lääniin kuuluu yhteensä 18 kuntaa: * Drammen * Flesberg * Flå * Gol * Hemsedal * Hol * Hole * Kongsberg * Krødsherad * Lier * Modum * Nesbyen * Nore og Uvdal * Ringerike * Rollag * Sigdal * Øvre Eiker * Ål == Lähteet == == Aiheesta muualla == *Läänin internetsivut *
Syväveto

Syväveto on menetelmä, jolla tasomainen metalli- tai muovilevy muovataan kuppimaiseksi. Syvävedolla tarkoitetaan levyn muovaustapaa, jossa levyn tasossa toisessa suunnassa on venytystä ja tätä suuntaa kohtisuorassa suunnassa on tyssäystä. Jos venytys ja tyssäys ovat yhtä suuria, levyn paksuus pysyy muovauksessa vakiona. Jos tyssäys on venytystä suurempi, levy tulee paksummaksi. Syvävetotilanne saadaan aikaan, kun pyöreä levyaihio työnnetään tuurnalla eli painimella vetorenkaan läpi pienellä välyksellä. Syntyneen kupin kyljissä on syvävetotilanne ja seinämä pysyy vakiopaksuna. Näin valmistetaan esimerkiksi kattila ruostumattomasta teräksestä. ==Lähteet== * Levynmuovauksen menetelmät ja perusteet, Seppo Kivivuori, Teknillinen korkeakoulu (Internet Archivessa) Luokka:Muokkaustekniikka (Metallit)
Darren Fletcher

Darren Fletcher (s. 1. helmikuuta 1984 Dalkeith, Skotlanti) on skotlantilainen jalkapalloilija, joka edustaa Englannin Valioliigassa pelaavaa Stoke Cityä. Hän on pelipaikaltaan keskikenttäpelaaja. Fletcher liittyi Manchester Unitedin harjoitusrinkiin heinäkuussa 2000 ja nousi junioreista aina edustusjoukkueeseen saakka. Fletcherin ensimmäinen kausi meni pilalle loukkaantumisen takia, mutta kaudella 2003–2004 Fletcher murtautui pelaavaan kokoonpanoon ja pelasi joitain tärkeitä otteluita: muun muassa FA Cupin loppuottelu Millwallia vastaan toukokuussa 2004. Ensimmäisen maalinsa Unitedissa hän teki 1. tammikuuta 2005 ottelussa Middlesbroughia vastaan. Helmikuussa 2015 Fletcher siirtyi ilmaisella siirrolla West Bromwich Albioniin. Skotlannin jalkapallomaajoukkuetta Fletcher on edustanut vuodesta 2003 lähtien 80 ottelussa, joissa hän on tehnyt viisi maalia. Fletcher toimi 26. toukokuuta 2004 Skotlannin kapteenina, kun maajoukkue voitti Viron ystävyysottelussa Tallinnassa. Tämä teki hänestä Skotlannin maajoukkueen nuorimman kapteenin sitten John Lambien. == Lähteet == == Aiheesta muualla == *Profiili soccerbase.comin sivustolla Luokka:Skotlantilaiset jalkapalloilijat Luokka:Vuonna 1984 syntyneet Luokka:Elävät henkilöt
Falchion (yhtye)

Falchion oli suomalainen heavy/folk metal -yhtye. Yhtye perustettiin vuonna 2002. Yhtyeeltä ilmestyi kaksi albumia, Legacy of Heathens vuonna 2005 ja Chronicles of the Dead vuonna 2008. Yhtyeen laulaja-kitaristi Juho Kauppinen soittaa myös harmonikkaa yhtyeessä Korpiklaani ja yhtyeen rumpali Matti Johansson tunnetaan myös Korpiklaanin rumpalina. ==Jäsenet== *Juho Kauppinen - kitara, laulu *Toni Tieaho - kitara *Janne Kielinen - basso *Matti Johansson - rummut ==Julkaisut== *Legacy of Heathens (2005) *Chronicles of the Dead (2008) ==Aiheesta muualla== * Yhtyeen viralliset kotisivut Luokka:Suomalaiset folk metal -yhtyeet
Jyrki Hallikainen

Jyrki Hallikainen (s. 1961 Kemi) on insinööri, joka on perustanut Microcellin vuonna 1997 ja Uroksen 2011. Hän oli töissä Nokialla kymmenen vuotta alkaen 1980-luvun lopulta. C More ja toimittaja Susani Mahadura ovat tehneet Hallikaisesta dokumenttisarjan Uros – mobiiliruhtinaan tarina. == Lähteet == * Toimittaja yrittää jäljittää Uros-kohuyhtiön salaperäistä perustajaa pitkin maailmaa – näin käy; IS 25.5.2023 Luokka:Suomalaiset yrittäjät Luokka:Vuonna 1961 syntyneet Luokka:Elävät henkilöt
Ryan Shawcross

Ryan James Shawcross (s. 4. lokakuuta 1987 Chester, Englanti) on englantilainen jalkapalloilija, joka edustaa Stoke Cityä. Hän on pelipaikaltaan keskuspuolustaja.Ryan Shawcross Stoke City FC. Viitattu 4.9.2008. == Pelaajaura == ===Manchester United=== Entinen Manchester Unitedin akatemian ja reservijoukkueen pelaaja teki debyyttinsä Unitedin edustusjoukkueessa 25. lokakuuta 2006 liigacupin kolmannella kierroksella Gresty Roadilla Crewe Alexandraa vastaan, tullen kentälle lisäajalla todistamaan Unitedin 2–1-voittoa. Tammikuussa 2007 Shawcross lainattiin belgialaiseen Royal Antwerpiin. Myöhemmin saman vuoden elokuussa hän siirtyi lainasopimuksella Stoke Cityyn. Aika Stokessa meni loistavasti ja lainansa aikana Shawcross alkoi miettiä tulevaisuuttaan. Hän tiesi kuinka vaikea hänen olisi nousta pelaavaan kokoonpanoon ManU:ssa, jossa hän kilpailisi pelipaikasta Rio Ferdinandin ja Nemanja Vidicin kanssa. Shawcrossia kiehtoi ennemmin säännöllinen peliaika Stokessa ja tammikuussa 2008 chesteriläisen siirrosta Stokeen tehtiin pysyvä.Shawcross Signs In £2m Deal Stoke City FC. Viitattu 4.9.2008. ===Stoke City=== Shawcross kuului siirtonsa jälkeen heti Stoken avainpelaajiin kun joukkue pelasi Championshipissa. Kauden päätteeksi Pottersit nousivat Valioliigaan. Kauden 2008/09 alussa Shawcross menetti muutamaksi viikoksi paikkansa avauksessa, mutta taisteli paikkansa takaisin joukkueen avainpelaajiksi. Kauden aikana Shawcrossille kertyi 29 liigaottelua ja 3 tehtyä maalia. Hienon kauden pelanneen nuorukaisen perässä alkoikin olla liuta muita seuroja mm. West Ham, Fulham, Everton, Liverpool ja jopa kasvattajaseura Manchester United.http://www.imscouting.com/global_news_item.aspx?id=2836 Manageri Tony Pulis kuitenkin tyrmäsi siirtopuheet alkuunsa. ===Maajoukkue=== Shawcross on pelannut myös 2 ottelua Englannin alle 21-vuotiaiden maajoukkueessa.Ryan’s Reward Stoke City FC. Viitattu 4.9.2008. Hän debytoi Englannin maajoukkueessa 14. marraskuuta 2012 Ruotsia vastaan. == Lähteet == * * === Viitteet === Luokka:Englantilaiset jalkapalloilijat Luokka:Vuonna 1987 syntyneet Luokka:Elävät henkilöt
Denekamp-interstadiaali

Denekamp-interstadiaali oli lämmin kausi viime jääkaudella noin 32 000–-26 000 radiohiilivuotta sitten eli noin 37 000–30 500 kalenterivuotta sitten. Interstadiaali päättyi jään laajenemiseen 32 000 kalenterivuotta eli 28 700 radiohiilivuotta sitten. Lämpimimmillään heinäkuun keskilämpö oli Alankomaissa 10 °C, ja silloin Pohjois-Saksassa kulki tundran ja pensastundran raja.. Kautta vastaa muun muassa Sandnes-interstadiaalin loppuosa, Alesundin interstadiaali ja Plum Point -interstadiaali, ja se on ehkä sama kuin Les Cottes. == Lähteet == Luokka:Veiksel-jääkausi
EQSO

eQSO on harrastelijoiden radiopuhelimilla internetin kautta pidettävä yhteys eli eräs tyyppi VoIP-puhelusta. eQSO on myös näiden yhteyksien pitämiseen erään radioamatöörin radioamatööri käyttöön suunnittelema VOIP (Voice over-IP) -ohjelmisto, joka myöhemmin levisi myös muiden radioharrastelijaryhmien käyttöön. Radiopuhelimena käytetään lähinnä radioamatööri-, PMR446 - tai LA -radiopuhelinta. Lähettämällä sillä yhteyden alussa tai aikana tiettyä äänikoodia, avautuu kuuluvuusalueen sisällä olevan toistimen vastaanotin. Toistimen radiopuhelimen audio ulostulo ja sisäänmeno on kytketty PC:n äänikorttiin. PC:ssä pyörii mainittu eQSO -ohjelma clientinä. Tämä puolestaan on yhteydessä palvelimeen jossain internet yhteyden päässä, jonka kautta yhteys kulkee toisen toistimen ja sen radiopuhelimen kautta edelleen kuuluvaisuusalueella oleviin radiopuhelimiin. Näin voidaan muodostaa toistimista ja palvelimesta muodostuva verkko jossa radiopuhelimin voidaan pitää yhteyttä hyvinkin kauaksi. ==Aiheesta muualla== * http://www.eqso.org/ * 446 Users in english Eurooppalainen sivusto josta löytyy englanniksi tietoa. * Suomen eQSO - CB/PMR Suomessa olevat eQSO - palvelimet. * FinFRN - radioverkot suomi Vaihtonen palvelin lupavapaille CB/PMR/RHA68 - radiopuhelimille Luokka:Linux-ohjelmat Luokka:Radiotekniikka
Kaija Kiessling

Kaija Kiessling on turkulainen vasemmistopoliitikko. Hän on Suomen kommunistisen puolueen (SKP) entinen varapuheenjohtaja ja Demokraattisen naisverkoston puheenjohtaja. 1970- ja 1980-luvulla Kiessling toimi Turun kaupunginvaltuustossa yli kymmenen vuottaTerveydenhuoltosektorin yksityistäminen huolettaa tulevaa eläkeläistä (Kulmakunta 17.5.2006) linkki edustaen Suomen kansan demokraattista liittoa (SKDL) ja Demokraattista vaihtoehtoa (Deva). Hän on ammatiltaan työfysioterapeutti. Kiessling valittiin Tradekan edustajistoon 2004 "SKP:n ja edistyksellisen osuustoimintaväen vaaliliitosta".Edustajistovaalit 2004, tulokset (www.tradeka.fi) linkki (Internet Archive) ==Lähteet== == Aiheesta muualla == * Kiesslingin vappupuhe (1.5.2006, Internet Archive) Luokka:Turun kaupunginvaltuutetut Luokka:Demokraattisessa Vaihtoehdossa vaikuttaneet henkilöt Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:SKP:ssä (1994) vaikuttaneet henkilöt Luokka:Syntymävuosi puuttuu Luokka:Elävät henkilöt
Pirkanmaan ammattikorkeakoulu

Pirkanmaan ammattikorkeakoulu (PIRAMK) oli maakunnallinen ammattikorkeakoulu, jonka pääpaikka oli Tampereella. Henkilökuntaa korkeakoulussa oli viimeisenä toimivuonna noin 400. Pirkanmaan ammattikorkeakoulu ja Tampereen ammattikorkeakoulu yhdistyivät yhdeksi oppilaitokseksi 1. tammikuuta 2010. ==Koulutusohjelmat== * Laboratorioala ** Laboratorioanalyytikko * Liiketalous ** Tradenomi * Matkailu-, ravitsemis- ja talousala ** Restonomi * Musiikki ** Muusikko (AMK) ** Musiikkipedagogi (AMK) * Sosiaaliala ** Sosionomi * Terveysala ** Sairaanhoitaja ** Kätilö ** Terveydenhoitaja ** Röntgenhoitaja ** Fysioterapeutti ** Bioanalyytikko ** Ensihoitaja * Tietojenkäsittely ** Tradenomi * Viestintä ** Medianomi * Englanninkieliset koulutusohjelmat ** Degree Programme in Nursing ** Degree Programme in Social Services ** Degree Programme in Tourism ==Aiheesta muualla== * Pirkanmaan ammattikorkeakoulu Luokka:Lakkautetut ammattikorkeakoulut Luokka:Tampereen oppilaitokset
Haaga Instituutin ammattikorkeakoulu

Haaga Instituutin ammattikorkeakoulu oli yksityinen, palvelualoihin erikoistunut ammattikorkeakoulu, joka sijaitsi Helsingissä.Haaga Instituutin ammattikorkeakoulu projektiuutiset.fi Se perustettiin aiempien oppilaitosten, esimerkiksi Hotelli- ja ravintolaopiston, pohjalta vuonna 1991. 1. tammikuuta 2007 Haaga Instituutin ammattikorkeakoulu lakkasi toimintansa, kun se yhdistyi Helsingin Liiketalouden ammattikorkeakoulun (Helia) kanssa Haaga-Helia ammattikorkeakouluksi.Haaga-Helian juuret haaga-helia.fi Uudessa oppilaitoksessa on noin 10 000 opiskelijaa ja noin 600 henkilökunnan jäsentä. == Koulutusohjelmat == * Tradenomi * Liikunnanohjaaja * Restonomi * Degree Programme in Hotel, Restaurant and Tourism Management * Degree Programme in International Business * Degree Programme in Sports and Leisure Management ==Lähteet== ==Aiheesta muualla== *HAAGA-HELIA ammattikorkeakoulu Luokka:Heinolan oppilaitokset Luokka:Helsingin oppilaitokset Luokka:Lakkautetut ammattikorkeakoulut
Ajda Pekkan

Ayşe Ajda Pekkan (s. 12. helmikuuta 1946 Istanbul) on turkkilainen pop-laulaja ja näyttelijä. Viidelle vuosikymmenelle yltävän uransa aikana Ajda on julkaissut yli 20 albumia ja on kaupallisesti menestynein turkkilainen artisti. Hänestä käytetään lempinimeä ”Superstar” ja joskus ”Turkkilaisen popmusiikin kuningatar”. Hänen vanhempansa ovat laivaston upseeri Rıdvan Pekkan ja Nevin Dobruca. Lapsena hän asui Gölcük laivastotukikohdassa. Hän kävi high schoolin Istanbulissa tytöille tarkoitetussa koulussa Çamlıca Kız Lisesi. == Diskografia == === Albumit === *Ajda Pekkan (1968) *Fecri Ebcioglu Sunar (1969) *Ajda Pekkan Vol III (1972) *Ajda (1975) *La Fete A L’Olympia (1976) *Süperstar (1977) *Pour Lui (1978) *Süperstar II (1979) *Sen Mutlu Ol (1981) *Sevdim Seni (1982) *Süperstar III (1983) *Ajda Pekkan - Beş Yıl Önce On Yıl Sonra (1984) *Süperstar IV (1987) *Ajda 1990 (1990) *Seni Seçtim (1991) *Ajda ’93 (1993) *Tough Girl in A Pink World (1995) *Ajda Pekkan (1996) *The Best of Ajda (1998) *Diva (2000) *On the Dancefloor (2002) *Cool Kadin (2006) *Aynen Öyle (2008) *Farkın Bu (2011) === Singlet === *Abidik Gubidik Twist (1964) *Her Yerde Kar Var (1965) *Moda Yolunda (1966) *Seviyorum (1966) *İki Yabancı (1967) *Dönmem Sana (1967) *Oyalama Beni (1967) *Aşk Oyunu (1967) *Boşvermiştim Dünyaya (1967) *Dünya Dönüyor (1968) *Kimdir Bu Sevgili (1968) *Özleyiş (1968) *Boş Sokak (1968) *Ne Tadı Var Bu Dünyanın (1969) *İki Yüzlü Aşk (1969) *Durdurun şu Zamanı (1969) *Ben Bir Köylü Kızıyım (1969) *Son Arzu (1969) *Ay Dogarken (1969) *Sensiz Yıllarda (1970) *Yagmur (1970) *Gençlik Yılları (1971) *Yalnızlıktan Bezdim (1971) *Sen Bir Yana Dünya Bir Yana (1971) *Olanlar Oldu Bana (1972) *Dert Bende (1972) *Kaderimin Oyunu (1973) *Tanrı Misafiri (1973) *Seninleyim (1973) *Nasılsın İyi misin (1974) *Sana Neler Edecegim (1974) *Hoşgör Sen (1975) *Al Beni (1975) *Ne Varsa Bende Var (1976) *Je T'apprendrai L'amour (1976) *Gözünaydın (1976) *Viens Dans Ma Vie (1977) *Aglama Yarim (1977) *A Mes Amours (1977) *Ya Sonra (1978) *Pet'r Oil / Loving On Petrol (1980) *Stay For More (1995) *Give Me A Clue (1995) *More Than A Lover (1996) *Diva (2000) *Sen İste (2003) *Dying For Your Love (2004) *Suddenly (2004) == Aiheesta muualla == * Ajda Pekkanin kotisivut Luokka:Turkkilaiset laulajat Luokka:Turkin euroviisuedustajat Luokka:Vuoden 1980 euroviisuedustajat Luokka:Vuonna 1946 syntyneet Luokka:Elävät henkilöt
Jan Blomstedt

Jan Mikael Blomstedt (s. 29. huhtikuuta 1952 Helsinki) on suomalainen kauno- ja tietokirjailija, esseisti, suomentaja ja kriitikko. Blomstedt valmistui ylioppilaaksi vuonna 1972 ja filosofian kandidaatiksi Helsingin yliopistosta vuonna 1977. Hän väitteli filosofian tohtoriksi Jyväskylän yliopistosta vuonna 1998 Diderot’n moraaliretoriikasta. Vuonna 2015 ilmestyi Blomstedtin kääntämänä neljä Diderot’n aiemmin suomentamatonta tekstiä teoksessa Tämä ei ole tarina. Blomstedt on työskennellyt avustajana Helsingin Sanomissa (1976–1989), Uudessa Suomessa (1990–1991) ja Suomen Kuvalehdessä (1992–1997) sekä Kalevan erikoisavustajana 1989–1990. Hän on ollut Synteesi-lehden toimitussihteeri vuosina 1982–1985 ja 1992–2003. Vuosina 1998–1999 Blomstedt työskenteli Institut national des langues et civilisations orientales'n lehtorina Pariisissa. Hän on ollut Jyväskylän yliopiston kirjallisuuden dosentti vuodesta 2001. Blomstedt oli Lahden kansainvälisen kirjailijakokouksen ulkomaansihteeri vuosina 1981–1983.z Blomstedtin isä oli suurlähettiläs Henrik Blomstedt. == Teokset == * * * * * * * * * * * * * * * * * * * ==Lähteet== == Aiheesta muualla == * Prose – kirjallisuutta, filosofiaa, kommentteja Blomstedtin toimittama verkkosivusto Luokka:Suomalaiset esseistit Luokka:Suomalaiset kirjallisuuskriitikot Luokka:Suomalaiset tietokirjailijat Luokka:Suomentajat Luokka:Vuonna 1952 syntyneet Luokka:Elävät henkilöt
Philharmonia-orkesteri

Philharmonia-orkesteri (Philharmonia Orchestra) on Lontoossa toimiva sinfoniaorkesteri. Orkesterin on perustanut vuonna 1945 Walter Legge, alkuun lähinnä EMIn studio-orkesteriksi. Nykyinen ylikapellimestari on suomalainen Santtu-Matias Rouvali. Orkesterin kotisali on vuodesta 1995 ollut Royal Festival Hall. Philharmonia-orkesteri kuuluu maailman tärkeisiin orkestereihin. Tosin vuonna 2008 Gramophone-lehden kyselyssä Philharmonia- orkesteri ei mahtunut 20 parhaan sinfoniaorkesterin joukkoon maailmassa. Helsingin Sanomien toimittajan Vesa Sirénin mukaan Philharmonia-orkesteri on Lontoon kahden parhaan orkesterin joukossa Lontoon sinfoniaorkesterin (London Symphony Orchestra) ohella. Herbert von Karajan oli läheisessä yhteistyössä Philharmonia-orkesterin kanssa sen varhaisina vuosina. Esa-Pekka Salonen siirtyi kaudella 2008-2009 Philharmonia-orkesterin ylikapellimestariksi.Philharmonia.co.uk Salonen nousi maineeseen 25-vuotiaana 1983, kun hänet hälytettiin peruuttaneen kapellimestarin tilalle johtamaan Philharmonia-orkesteria. Teoksena oli Mahlerin kolmas sinfonia. ==Ylikapellimestarit== * Otto Klemperer (1959–1973) * Riccardo Muti (1973–1982) * Giuseppe Sinopoli (1984–1994) * Christoph von Dohnányi (1997–2008) * Esa-Pekka Salonen (2008–2021) * Santtu-Matias Rouvali (2021–) ==Lähteet== *Helsingin Sanomat 19.11.2006 *HS.fi-Salonen *HS.fi-Philharmonia *Philharmonian verkkosivusto ===Viitteet=== Luokka:Brittiläiset sinfoniaorkesterit Luokka:Lontoon kulttuuri Luokka:Grammy-palkinnon saajat
Lähilinssi

Lähilinssi on objektiivin eteen kiinnitettävä suurentava linssi, jolla saadaan lisäsuurennusta lähikuvauksessa. Lähilinssin vahvuudet ilmoitetaan dioptrioina. ==Katso myös== * Loittorengas * Paljeloitto * Rengassalama * Syvyysterävyys ==Aiheesta muualla== * Seikkaperäinen sivusto lähikuvauksesta Luokka:Valokuvauksen optiikka
Hedmarkin lääni

Hedmarkin lääni () on entinen Norjan lääni maan kaakkoisosassa Østlandetissa, nykyisen Innlandetin läänin alueella. Se sijaitsee sisämaassa Oslon kaupungin koillispuolella ja rajautuu idässä Ruotsiin, etelässä Akershusin lääniin, lännessä Opplandin lääniin ja pohjoisessa Etelä-Trøndelagin lääniin. Sen hallinnollinen keskus on Hamar. Läänissä on 195 356 asukasta (vuonna 2016) ja sen pinta-ala on 27 397,79 neliökilometriä. Hedmarkin lääni on enimmäkseen harvaan asuttua maaseutua. Asutus keskittyy viljaville alueille Mjøsa-järven ympäristöön läänin eteläosassa. Hedmarkista tulee suuri osa Norjan tuottamasta puutavarasta. Aiemmin tukit uitettiin rannikolle Glommajokea pitkin, nykyisin ne kuljetetaan maanteitä ja rautateitä pitkin. == Kunnat == Hedmarkin lääniin kuuluu yhteensä 22 kuntaa: * Alvdal * Eidskog * Elverum * Engerdal * Folldal * Grue * Hamar * Kongsvinger * Løten * Nord-Odal * Os * Rendalen * Ringsaker * Stange * Stor-Elvdal * Sør-Odal * Tolga * Trysil * Tynset * Våler * Åmot * Åsnes == Katso myös == * Østerdalen == Lähteet == == Aiheesta muualla == *Läänin internetsivut *